EN ORIGINALSERIE FRA NETFLIX
Legemet ditt er dødelig,
og til slutt må alle legemer dø.
Ms. Wardwell!
Unnskyld, jeg mente ikke å skremme deg. Jeg bare...
Jeg så deg flykte fra rektor Hawthornes kontor, og...
Å, den mannen.
Sa han noe helt forferdelig til deg?
Han...
Skal jeg ringe tantene dine?
Høre om de kan komme og hente deg?
Nei. Jeg har det fint. Jeg ble bare litt svimmel.
Takk, Ms. Wardwell.
Her er et spørsmål, tanter.
Hvordan kan en heks få en annen heks' tjenende ånd til å snakke?
Du får ikke ha en tjenende ånd ut fra reglene for husarresten din.
Den satt på kisten til Kempergutten.
Hvis jeg kan få den til å snakke, kan jeg finne ut hvordan Connor døde.
Det klarer du ikke.
Tjenende ånder er forbundet med heksene sine.
Den dør snart.
Den største lidelsen den kan oppleve, er et liv uten sin herre.
Gi meg den. Jeg skal gjøre det fort. Hilda kan lage veske av den.
Nei, den er min. For øyeblikket.
Jeg skal prøve å bestikke den med mat,
se om det virker.
Vil du ha litt tomat?
Hei, går det bra?
Du er mange mil unna.
Ja. Beklager, jeg hadde en ute av kroppen-opplevelse, men jeg er her.
Flott! Der er dere.
Dere vil ikke tro hva slags fascisme som fins på Baxter High.
Jeg gikk for å få bokoppgaven min godkjent av Mr. Garland,
og vet dere hva han sa?
Nei. Avslått.
Fordi boken min anses som problematisk.
- Men De blåeste øyne er en klassiker. - Akkurat!
Ingen bør få bestemme hva vi kan og ikke kan lese.
Jeg er enig.
Hvordan kan vi hjelpe, Roz? Nei, hvordan kan WICCA hjelpe?
Det er derfor klubben fins.
Vi tar kampen rett til Hawthorne. Ikke sant, Sabrina?
Ja. Helt klart, hvis det er hva Roz vil.
Ja.
La meg først si helt klart, bare så det er sagt,
at vi ikke bannlyser bøker på Baxter High.
Ms. Spellman, har jeg fått to hoder?
Nei da.
Ok. Hvorfor ser du på meg som om jeg har det?
Rektor Hawthorne, hvorfor sa Mr. Garland nei til De blåeste øyne
og kalte den omstridt?
Boken du foreslår, har svært detaljerte beskrivelser av sex.
Jeg er sikker på at Mr. Garland ville hatt de samme innsigelsene
om du hadde foreslått Den mekaniske appelsin eller Lolita.
Så du sier at disse bøkene også er forbudt?
Jeg sier at dette er en offentlig skole,
og at visse emner og titler
ikke hører hjemme i hendene på påvirkelige ungdommer.
Vent, Roz, hva gjør du? Hva tror du at du vil finne?
Jeg tror ikke et øyeblikk på Hawthorne.
Han forbyr ikke bøker offisielt, men her, Susie. Se etter denne.
Sabrina, se om du kan finne denne.
Vi har et problem.
Denne haugen med kort. Ingen av bøkene er i hyllene.
Ja, jeg tror at disse bøkene har vært utlånt.
En stund.
Hva mener du?
Dere har ikke hørt dette fra meg, men for noen år siden
var det en forsiktig utrensking av stygge bøker.
Tante Zelda?
Hilda?
Dere vil ikke tro hva som skjedde på skolen i dag.
Vi kan forestille oss det.
Vet du hva dette er?
Det skal jeg si deg. Det er en infernalsk innkalling.
DET BEKJENTGJØRES AT
En hva for noe?
Du er anklaget for en temmelig gammeldags overtredelse.
Løftebrudd.
Du lovet å skrive deg inn i Dyrets bok og så,
da du livredd løp fra din mørke dåp,
brøt du løftet.
Du ydmyket vår herre foran hele heksesirkelen,
og nå vil du bli dømt foran hele heksesirkelen.
Aldri i hele mitt liv har en Spellman blitt innkalt
til heksedomstolen.
Jeg forstår ikke. Saksøker noen meg?
Mørkets fyrste.
Han virker fast bestemt på å få deg på Nattens sti.
Jeg traff ham i dag, mørkets fyrste.
Han tok kontrollen over rektor Hawthorne og truet meg.
Hørte du det, søster?
Kan du forestille deg hvor rasende han må være?
Det spiller ingen rolle. Jeg vil ikke være i hans heksesirkel.
Jeg setter ikke min fot på Akademiet for usynlige kunster,
og jeg skal definitivt ikke stilles for retten.
Jo, det skal du definitivt, Sabrina. Du er innkalt.
Og ikke bare du. Hilda og jeg også.
Vi er også tiltalt.
Det gir ikke noen mening.
Vi er vergene dine.
Så i hekserettens øyne
er dine handlinger våre handlinger.
- Vi er like skyldige som deg. - Mener du ikke uskyldige?
- Uskyldig til det motsatte er bevist? - Det er for dødelige.
Hekseloven er helt motsatt. Skyldig til det motsatte er bevist.
Vet du hva dette er?
Det er tante Hildas tann.
Vi har mistet evnene våre.
Som betyr at vi vil eldes og råtne opp, raskt, til kjennelsen er avgitt.
Rettsaken din begynner ved midnatt.
Jeg lovet ikke mørkets fyrste noen ting.
Jeg skrev meg ikke inn i Dyrets bok.
Og likevel må jeg i retten og skal straffes.
Kan jeg ikke slåss mot det?
Det kan du, men du trenger hjelp.
Har du hørt om en mann som heter Daniel Webster?
Det tror jeg ikke.
Han er en advokat og okkultist som spesialiserer seg på hekseloven.
En skikkelig legende.
Han er dødelig, men...
...det går rykter om at han en gang overvant djevelen selv.
Jeg er med.
- Hvor bor han? - Det er skjebnedelen.
Han bor her. I Greendale.
Frivillig?
- Hvorfor det? - Jeg vet ikke.
Han er litt menneskesky?
Du skal være anklageren for mørkets fyrste, antar jeg?
Jeg liker det ikke, men det er min plikt som yppersteprest, ja.
Faustus, Sabrina gjorde en tåpelig, ubesindig feil.
Kan vi ikke løse dette oss imellom?
Du, jeg, mørkets fyrste...
...uten det pinlige oppstyret forbundet med en offentlig rettssak?
Rettssystemet er allerede i gang, Zelda.
Men, kom hit i kveld, med Sabrina,
og få henne til å innrømme ugjerningen sin og be om tilgivelse.
Mørkets fyrste er ikke ubarmhjertig.
Men han vil kreve at jenta underkaster seg totalt.
Og det skal hun gjøre.
Det lover jeg deg.
Stakkars Zelda.
Jeg ser allerede alderens herjinger på deg.
Takk for at du tok deg tid, Faustus.
Vi ses i retten.
Jeg liker ikke å bli overvåket.
Jenta er mitt ansvar.
Jeg kan ikke risikere å overlate hennes skjebne til....
...en som er meg underlegen.
Og likevel er det din udugelighet som har brakt oss hit.
Jeg lirket henne mot alteret, slik jeg pleier.
En hånd på skulderen hennes, en hvisking i øret.
Men hun kom til alteret, Blackwood.
Du klarte ikke å få underskriften.
Min kjære hunndemon.
Metodene dine er svake.
Viljen din er kvinnelig.
Nå skal jeg være hammeren som slår naglen på plass.
Ja, du er sløv som en hammer, det er sant.
Men ikke undervurder henne, heksemester.
Og ikke behandle meg respektløst.
Uansett om du er yppersteprest...
...er du fortsatt mann.
Og jeg mesker meg...
...med mannekjøtt.
Er du Daniel Webster?
Nei.
Hvorfor det? Hva vil du?
Jeg heter Sabrina Spellman.
Spellman?
Og jeg trenger en advokat for å slåss mot djevelen.
Jeg kunne bedt deg om å sette deg, men det vil oppmuntre deg til å bli, så...
Mr. Webster, jeg er anklaget for løftebrudd.
Jeg rømte fra den mørke dåpen min.
Du vet hva det er, ikke sant?
Å ja, jeg kjenner det.
Hva så? Er du gjenfødt?
Har fornektet Satan?
Nei, jeg er halvt heks.
De løy og tvang meg, men jeg skrev meg ikke inn i Dyrets bok.
Og nå blir familien min straffet.
Jeg må i retten i kveld, om noen få timer, og...
...og jeg hørte at du kunne hjelpe meg.
Nei.
Beklager.
Jeg praktiserer ikke lenger.
Løftebrudd, det er kinkig.
Lykke til.
UNG ADVOKAT FORBLØFFER NASJONEN
Helvetes fortapelse.
Hei, disse er gode.
Jeg mener, de er vanvittige. Du er en syk liten raring.
Takk, Tommy.
Jeg viste dem til han som driver bokhandelen.
Vampyrfyren, mener du?
Doktor Cerberus, ja.
Han sa jeg kunne lage noen plakater for butikken.
Kanskje jobbe der i helgene om jeg vil.
Spøker du?
Vil du tilbringe tiden i en tegneseriebutikk
med en pervo som kler seg ut?
Herlighet, pappa, slapp av.
Vil du ha en jobb, Harvey?
Jeg har en jobb til deg. I gruvene.
- Du kan starte med et skift denne uken. - Vi klarer oss uten.
Du hørte ham, Tom.
Broren din er klar til å jobbe, og jeg gir ham jobb. Ferdig med det.
Husk, mine damer, vi oppfører oss selvsikkert og verdig.
Vi innrømmer våre feil, godtar straffen,
og prøver å legge hele denne fryktelige historien bak oss.
Stemmer ikke det, Sabrina?
Har jeg noe valg?
Ikke egentlig, nei.
Vi, de profane,
samles i kveld i denne uhellige rettsalen
for mørkets fyrstes rettferdighet.
En forkastelig forbrytelse har blitt begått mot vår herre og frelser.
Hill deg, Satan!
Prise ham!
Sabrina Spellman står anklaget foran de infernalske tre.
Skyldig i å bryte løftet sitt, æresordet sitt, til mørkets fyrste.
Sabrina Spellman, reis deg.
Når det bekreftes at den anklagede er skyldig,
vil hun ikke bare straks oppgi sitt dødelige liv,
men når hun dør, skal hun brenne i 333 år i ildgropen,
slik hans nytelse krever.
Hill deg, Satan.
Anklagede, hva svarer du på tiltalen?
Jeg...
Hun erklærer seg ikke skyldig.
Mr. Webster.
Du er ikke ukjent i denne retten, men du er ikke velkommen eller invitert.
Det er ikke sant.
Der min klient går, følger jeg.
Klient?
Sabrina?
Han er advokaten min, tante Zelda.
Som om ikke alt var fælt nok,
går du hen og hyrer inn denne dødelige svindleren bak vår rygg.
Men all respekt, frue, jeg er godt bevandret i hekseloven.
Jeg vet akkurat hvem du er, Mr. Webster.
Jeg husker at du snuste rundt broren min for mange år siden.
En parasitt, en dilettant.
Vent. Kjente du faren min?
Jeg kom til Greendale for hans skyld.
Faren din lærte meg hekseloven
og ga meg trøst da jeg ikke hadde noen.
Han hjalp meg.
Jeg vil gjøre gjengjeld.
Vet du hva løftebrudd betyr, Ms. Spellman?
Det er når du gir et løfte og bryter det.
Noe jeg avgjort ikke gjorde.
Det brukes vanligvis
når en brudgom stikker av fra bruden sin.
Jeg nevner bare det, fordi, vel,
beilet ikke du og mørkets fyrste til hverandre før den mørke dåpen din?
"Beilet?" På hvilken måte?
Gikk du ikke frivillig inn i skogen den natten?
Og hadde på deg, av alle ting, en brudekjole?
Du viste på alle måter
at du hadde til hensikt å oppfylle et løfte.
Du kom for en seremoni du hadde forpliktet deg til,
og så, i det øyeblikket det skulle fullbyrdes, rømte du.
Du brøt løftet ditt.
Det er alt.
- Skyldig! - Tøs.
- Satan, straff henne. - Skyldig!
Sabrina, rettens medlemmer,
hvor er de håndgripelige bevisene?
Hvis denne dåpen skal oppfattes som en vielse,
hvor er vielsesattesten?
Blodprøvene som denne store kommunen krever?
Vis meg underskriftene!
Helvete, vis meg brudgommen!
Ingen kontrakt.
Intet løfte.
Ingen sak.
Vanærede dommere,
Jeg vil fremlegge som bevis vår svært vanhellige trolldomsbok.
Dyrets bok.
Ms. Spellman, kan du åpne siden jeg har merket av?
Kan du lese navnet som er skrevet der?
Høyt og vakkert, mitt barn.
Det står: "Sabrina Spellman."
Men jeg forstår det ikke.
Det er datert bare noen få dager etter at jeg ble...
Vanærede dommere, skal vi tro at et spedbarn skrev seg inn i Dyrets bok
tre dager etter at hun ble født?
Dette er selvsagt en svindel, en opplagt forfalskning.
Jeg kaller som vitne Zelda Phiona Spellman.
Hva? Umulig!
Tante Zelda, hva skjer?
Ms. Spellman. Zelda.
Ta oss tilbake til datoen som står her.
Selvsagt, Deres eksellense.
Jeg...
Jeg ledsaget broren min til Greendaleskogen.
I armene bar han sin nyfødte datter, Sabrina.
Da vi kom til en lysning, la han barnet på et alter
og skrev navnet hennes i Dyrets bok.
Han lovet mørkets fyrste hennes sjel.
Prise Satan.
- Hva? - Prise mørkets fyrste.
Nå gir det mening!
Alle forsøkene på å presse meg til å skrive meg inn.
Du prøvde å dekke over
at dere allerede hadde prakket meg på mørkets fyrste som en bruktbil.
Du skulle aldri finne det ut.
Du skulle velge Nattens sti
og skrive navnet ditt frivillig. Sånn...
Sånn ville jeg aldri ha funnet ut om min fars og ditt svik.
Edward trengte et vitne.
Hvorfor gjorde han det mot meg?
Han hadde gjort en byttehandel,
og prisen faren din betalte var ditt navn i den boken.
Hva kunne være verdt det?
Tillatelse til å gifte seg med moren din.
Mørkets fyrste tillot det i bytte for...
For meg, datteren hans.
Og du sto der, og du så ham gjøre det, tante Zelda.
Du hjalp ham gjøre det.
Pappa?
Hvorfor lot du meg dø, pappa?
Det gjorde så vondt.
Hold opp.
Du burde gjøre deg klar til å komme hit til meg her nede, pappa.
Ikke forsvare en ubrukelig, landsens halv-heks.
Tikk, takk, Daniel Webster.
Tikk, takk.
Virker ikke koffeinen ennå?
Jeg har ikke sovet godt.
Tante Zelda og jeg kranglet, og...
Er det greit om vi ikke snakker om det? Unnskyld.
Selvfølgelig.
Jeg og fatter'n hadde også en uenighet i går.
Han tvinger meg til å begynne å jobbe i gruven.
Hva? Hvorfor det? Du hater gruven.
Jeg hater den ikke bare, Sabrina, jeg...
Hva?
Hva er det?
For åtte år siden lekte jeg gjemsel
med Tommy og noen av vennene hans.
Og som den idioten jeg var, gjemte jeg meg i gruven.
Og jeg var der alene.
Det gikk en halv time og så en time,
og ingen fant meg.
Og jeg prøvde å gå tilbake til inngangen.
Og da...
Da så jeg den.
Hva da?
Det høres sprøtt ut, men jeg sverger på at den...
...lignet en geit.
Bare større og på to bein, og den...
Den luktet som om noen hadde tent på en fyrstikkeske.
Svovel.
Og den skremte meg.
Jeg kunne ikke røre meg, ikke puste.
Jeg begynte å gråte.
Jeg gråt fortsatt da Tommy fant meg, fem timer senere.
Det er flere år siden.
Ingen andre har sett geitefyren.
Men jeg tenker alltid, hva om den fortsatt er der nede
og venter på meg?
Ta en. Den må leses.
Vær så god. Her, ta en.
Du gjetter det aldri, Sabrina.
Hva skjer, Ms. Wardwell?
De unge damene i W-I-C-C-A, det er WICCA for deg, Mr. Kinkle...
...sørger for at de blir hørt.
Takk.
Her er en liste over bøker Baxter High ikke vil at du skal lese!
Og de er store litterære verker.
Når gjorde dere dette?
- I går kveld. - Det er bare bøker, vet du.
Hva er folk så redde for? At rektor Hawthorne skal...
Mine damer, når det gjelder påstandene deres.
Du kan ikke straffe noen for å dele ut flygeblader.
Tvert imot, Ms. Spellman.
Jeg ville fortelle Ms. Walker at jeg har kontaktet foreldrerådet og skolestyret
om De blåeste øyne.
De undersøker saken
og vil komme tilbake til meg i morgen med sine oppfatninger.
Vær så god, Ms. Walker.
SPELLMANS BEGRAVELSESBYRÅ BISETTELSER OG BEGRAVELSER
Kjente du ham godt?
Connor?
Vi datet noen ganger, men...
Jeg kondolerer.
Jeg heter forresten Ambrose.
Luke.
Jeg...
Jeg vil bare savne ham, det er alt.
Han og den teite øglen hans.
Han tok den med overalt.
Ja, eller den fulgte etter ham.
De går aldri langt unna, gjør de vel?
Sier du at du er fortrolig med slike iguaner?
Jeg sier at jeg vet at Connor var svært...
...knyttet til den.
De hadde et bånd.
Fordi jeg har den.
Ovenpå.
På rommet mitt.
Hvis du vil si hei.
Jeg bør gå.
Men kanskje en annen gang.
Høsten 1805 var mennene
i ekspedisjonen til Lewis og Clark sultne og desperate
og tiden rant ut.
Rett foran dem lå det kontinentale vannskillet
og etter dette...
WEBSTER REDDER MORDER DE FORTAPTES FORSVARER
BARNEVOLDTEKTSMANN FRIKJENT
KANNIBALISMEBEVIS AVVIST
KVINNEMORDER IKKE SKYLDIG
WEBSTER REDDER MORDER
WEBSTER SNAKKER, MORDEREN GÅR FRI
Hvorfor hjelper du meg?
Hva vil du oppnå av dette, de fortaptes forsvarer?
Ok. Så du vet det.
Menneskene du har hjulpet til å gå fri, mordere og monstre.
Forbrytelsene de har begått.
- Alle har krav på et forsvar. - Ikke du, du har sparken.
Vent! Sabrina, stans.
Jeg har vært der du er akkurat nå, fanget av djevelen.
Jeg gjorde en avtale, for lenge siden,
om å bli den beste advokaten i verden.
Jeg var ung og ambisiøs.
Og jeg skrev inn navnet mitt.
En annen bok,
men det samme dyret.
Og har du sett? Jeg begynte å vinne saker.
Og da jeg innså at de eneste sakene jeg fikk, var de mest fordervede,
de motbydeligste, var det for sent.
Det var det lille knepet hans. Og det er alltid et knep.
Og en pris.
Jeg satte en mann fri som hadde gjort ubeskrivelige ting mot flere kvinner.
Og etter at jeg satte ham fri,
da jeg ikke var hjemme, brøt han seg inn...
...og gjorde det mot datteren min.
Å nei.
Jeg vet at jeg har gjort mer enn min del av onde ting i fortiden.
Men jeg tror at jeg kan redde deg.
Hvis du lar meg få lov.
Det er et sjansespill,
men kanskje.
Ms. Spellman, både du og søsteren din er autoriserte jordmødre.
- Ja. - Ja.
Dere har tatt imot mange barn i heksesamfunnet,
inkludert deres egen niese, Sabrina.
- Ja. - Ja.
Kan dere bekrefte for retten...
...ble Sabrina født av en menneskekvinne?
- Det ble hun, ja. - Helt klart, ja.
Det gjør henne til halvt heks, halvt dødelig, og derfor
bare halvveis underlagt denne domstolens lover.
Det er latterlig, vanærede dommer!
Nei, det er hennes rett!
Jeg krever å få en jury av dødelige!
Og et nytt lokale!
Jeg avviser denne domstolens autoritet over min klient!
Bråk i retten.
- Åpne vinduet, Mark. - Milde judas!
Luke.
Hvordan kom du inn hit?
Du inviterte meg tidligere, husker du ikke?
- Så du er en vampyr? - Nei, jeg er en heksemester.
Som Connor var. Som du er.
Er du ikke?
Anklageren
og heksesamfunnet kjenner menneskelig lov, Mr. Webster.
Hvis Sabrinas sanne, rådende natur skal avgjøres som dødelig eller heks,
får det bli sånn.
Vi skal bruke menneskelige lover til å teste henne.
- Det var ikke det jeg sa. - En!
Vi kan utsette Sabrina for vannprøven.
Hun bindes og slippes i elven.
Hvis hun flyter, er hun heks.
Hvis hun drukner, er hun menneske, og kan gå.
- Uakseptabelt! - Eller to!
Den tiltalte vil la seg kle naken og undersøkes,
mens hele heksesirkelen ser på, for et heksemerke på kroppen.
Blir et merke funnet, fortsetter rettssaken uten forstyrrelser.
Blir ikke noe merke funnet,
må denne domstolen anerkjenne hennes såkalte "menneskelighet".
Ja!
Absolutt ikke, jeg forbyr det!
Sett deg før du faller, Zelda. Du er skinn og bein.
Sabrina, jeg må spørre deg.
Vet du engang om du har et merke?
La oss begynne der.
Kanskje det fins en annen måte.
Beklager at jeg kommer uanmeldt, men jeg har gode nyheter.
Jeg talte din sak for mørkets fyrste,
og han har tilbudt en vei ut av dette uføre.
Prise Satan!
Mørkets fyrste vil frita deg for straffen i ildgropen.
Han vil til og med la deg besøke dine dødelige venner hvert år,
men du må bekrefte underskriften din i Dyrets bok,
og du må slutte på Baxter High
og straks begynne studiene på Akademiet for usynlige kunster.
Men dette er perfekt! Sabrina!
Vi avventer svaret ditt i morgen natt i retten.
Mine damer.
Min herre.
Vi sier ikke ja til avtalen.
Men mørkets fyrste viser nåde fordi han føler med oss i våre vansker.
Vet du hvor uvanlig det er?
Hun har rett. Så tenk på det.
Hvorfor tilby en avtale? Det er et knep.
Husk hvem du har med å gjøre!
Du har det fortsatt, Spellman.
Du kunne vel ikke leve uten Connor, lille venn.
- Hvorfor smiler du? - Hva? Ikke for noe.
Det er bare...
...du får dette uttrykket i ansiktet når du tenker på noe,
og jeg lurer alltid på hva det er, for du blir så alvorlig.
Kan jeg snakke med deg om noe...
...som er alvorlig?
Alltid.
Jeg må be deg om en tjeneste,
og det vil høres vanvittig ut,
men det er viktig.
Jeg tåler vanvittig.
Og viktig.
Tante sier at alle i familien har en føflekk,
men jeg finner den ikke, og jeg må være sikker,
på en eller annen måte.
Kan du se etter?
Etter en føflekk?
Jeg er så forvirret nå.
Jeg også. Jeg er superforvirret over, vel...
...alt, utenom deg.
Jeg er ikke forvirret over deg.
Ikke jeg heller.
For jeg elsker deg, og stoler på at du gjør det rette
og forteller meg sannheten.
Faktisk stoler jeg mer på deg enn på noen andre nå.
Det er jo rettferdig?
Før du ser mer...
Hei.
Hva er galt?
Vi ble kalt inn på rektors kontor
fordi han hadde nyheter om bokforbudet...
Foreldrerådet vil holde et møte
der vi kan presentere saken for skolestyret.
Om tre måneder.
Ok, vel, tre uker, tre måneder,
selv om det tar tre år, skal vi få dem til å forstå.
Det er hva jeg sa. Ja.
Ja, nei, jeg vet det.
Tre måneder er ikke så lenge.
Roz, hva er det for noe?
Jeg er lei for det.
Jeg prøver alltid å gjøre som pappa sa:
"Be og se det modig i øynene."
Det er hans løsning på alt.
Men bønner stanser det ikke.
Stanser hva?
Degenerativ nærsynthet.
Doktor Spector sier at...
...om tre måneder,
kanskje mindre,
kan ikke verdens styggeste, tykkeste briller avholde meg
fra å bli helt blind.
Jeg har til og med talt hvor mange bøker
jeg realistisk sett kan lese før det er for sent.
Derfor er hver eneste av dem viktig.
Det er et kort skift.
Et par timers hardt arbeid
og opp til overflaten med litt møkk i trynet.
Det lukker kjeften på pappa.
Du blir med mitt lag, og jeg lover at jeg ikke skal slippe deg av syne.
Harv?
Harvey?
Harv?
Det går bra.
Bare trekk pusten.
Tommy, jeg kan ikke.
- Det går bra. - Jeg kan ikke. Jeg...
Jeg vet det.
Jeg husker det.
Hør her, dra hjem for i dag.
Vi prøver igjen senere.
- Men pappa sa... - Vi ses hjemme når jeg er ferdig.
Det går bra, jeg lover deg.
Tanter, Mr. Webster, jeg har bestemt meg.
Ingen avtale.
Jeg går med på Blackwoods undersøkelse.
Jeg har ikke noe heksemerke, så jeg har ingenting å tape.
Bortsett fra verdigheten.
- Tante Zelda. - Du slåss videre, hva?
Når de finner ut at jeg ikke har et merke, hva skjer da?
Vi krever en ny rettssak
i en menneskelig domstol,
der du er uskyldig til det motsatte er bevist.
Og vi krever at tantene får evnene og ungdommen tilbake.
Det kan ikke diskuteres.
Takk for det, men å bli kledd naken og tafset på...
Jeg har opplevd verre.
Mange mennesker ser frykten sin i øynene nå
og utkjemper slag de vet de ikke vil vinne.
Så hvis dette er mitt, la oss få det overstått.
Men ingen knep, ingen forhandlinger.
Vi må gå. Jeg venter ute.
Dette blir verre og verre for henne.
- Hvor skal du? - Ovenpå.
Ikke følg meg. Ikke vent på meg.
Bare få henne til domstolen.
Du er ikke den eneste som har hemmeligheter, Zelda.
PETTER KANIN BABYBOK
Harvey!
Når jeg sier du skal gjøre noe, skjer det!
- Pappa, slipp meg for helvete! - Pappa, hold opp!
Du bør passe deg.
Og du skal ned i den forbannede gruven
og jobbe et ærlig skift.
- Han må begynne å bidra. - Jeg skal finne flere folk.
Om det er nødvendig, skal jeg ta hans skift,
men Harvey er ferdig.
Han skal ikke kaste bort livet sitt som...
Sier du at du har kommet til domstolen
for å gjennomgå prøven for heksemerket
slik det er beskrevet og kreves av de dødeliges lover?
Ja, fader Blackwood.
Vi ber om at undersøkelsen gjøres i dommernes kontor.
- Avslått. - Stans.
Stans!
Hvis dette er et tåpelig forsøk på å forsinke den avtalte fremgangsmåten...
Er du sikker?
Jeg kaller Hildegard Antoinette Spellman som vitne!
Dette er uakseptabelt! Prøven skal starte!
- Jeg krever at... - Hilda Spellman, kom frem.
Jeg har nye bevis å fremlegge for retten.
Les navnet som er skrevet her i dette dokumentet.
Ja. Det står: "Sabrina Spellman."
Bevitnet av...
Bevitnet av hennes mor, Diana Spellman
og av meg, Hilda Spellman.
Jeg fremlegger som bevis en dåpsattest
fra Den hellige moders kirke i Greendale.
Vanærede dommer, hvis attesten er ekte,
gjøres det visst motstridende krav på Sabrina Spellmans sjel.
Nei, det vi har her er en bindende kontrakt,
bevitnet av hennes mor,
attestert og datert én dag før Edward Spellman skrev inn
datterens navn i Dyrets bok.
Dette gjør den tidligere nevnte innskrivingen,
det avtalte løftet dødt og maktesløst, som vi har bevist!
Dette dramaet i siste sekund gjør narr av denne domstolen!
Dette er forfalsket, dette er uhørt!
Nei, jeg skal si deg hva som er uhørt, fader Blackwood.
Oppførselen til mørkets fyrste!
Tja.
Jeg vil si at du har tvunget djevelen til forhandlingsbordet.
Og jeg har blitt innkalt til domstolens private kontor.
Hvordan kunne du, Hilda?
Hvordan er det annerledes enn din og Edwards hemmelighet?
Det er helt annerledes! Og sjokkerende!
En kristen kirke?
Eier du ikke skam? Har du ingen stolthet?
Pappa visste ikke at mamma fikk meg døpt?
I hemmelighet?
- Hvorfor det? - Hun sa at jeg ikke skulle si det til ham.
Jeg antok bare at det var fordi Diana var sentimental.
Kanskje hun mistenkte hva Edward planla.
- Så begge var bedragere. - Sabrina!
Hedre din far og din mor!
Ingen flere hemmeligheter, tanter.
Forstår dere det?
Ingen flere løgner for meg om familien min
noensinne.
På grunn av motstridende kontrakter, dåp og oppdragelse,
avgjør avgrunnsretten i Greendale at Sabrina Spellman
skal beholde sitt dødelige liv...
...på den betingelse at hun også går på Akademiet for usynlige kunster
og deltar i en ukentlig svart messe.
Tenk på det som et dobbelt statsborgerskap.
Vanærede dommere,
det godtar jeg.
Da blir det sånn.
Retten trekker seg tilbake til skyggene.
Spellmanfamilien får tilbake alle evner.
Prise Satan! Jeg er ung igjen!
Mr. Webster?
Vil du ikke bli med hjem til oss for å feire?
Det er sent, og jeg er gammel.
En annen gang.
Vel, takk.
For at du hjalp meg med å vinne.
La meg gi deg et råd.
Dra fordel av denne betingede seieren.
Lær alt du kan om motstanderen din.
Og kjemp for det som er ditt.
Ingen har noensinne slått djevelen,
men du klarer det kanskje.
Det var fader Blackwood som ringte.
Det ser ut til at du er bannlyst fra Nattens kirke.
Hva?
- De kan ikke gjøre det, kan de vel? - Jo, så absolutt.
Og det burde de.
Du deltok i en katolsk dåp.
Du har sådd tvil om ditt troskap mot Nattens kirke.
Og mørkets fyrste er en hevngjerrig herre.
Men hva gjør jeg nå da?
Søster?
Vær takknemlig for at en bannlysing er alt du får.
Er du her for å gratulere meg?
Nei.
Og gratulere deg for hva?
En halv seier er ingen seier.
Jeg oppfylte løftet om å få henne inn på Akademiet.
Og nå som hun er under mitt tilsyn og min autoritet,
skal hun bøye seg for meg.
Ellers knekker hun.
Dere menn bruker alltid rå makt, eller hva?
Men virkelig fordervelse er et tynt, hårfint blad.
Sabrinas styrke,
båndene som må brytes, er dem til de dødelige rundt henne,
menneskene hun elsker.
Men ikke bekymre deg.
Jeg er flink til å rive sjeler i stykker.
En bit av gangen.
Der er du! Vi har lett overalt etter deg!
Bli med meg.
BIBLIOTEK
Hva er dette?
DE BLÅESTE ØYNE
Hva skjer?
Sabrina, Rosalind.
Velkommen til Baxter Highs nye, hemmelige bokklubb.
Sponset av WICCA.
Bare forbudte titler.
Og du leder gruppen, selvfølgelig.
Jeg er så stolt av dere, jenter.
Vi skal ha det så gøy med å lese alle de saftige,
forbudte romanene de ikke vil at vi skal lese.
Jeg har litt av en liste.
Litt til hver av dere.
Tekst: S. Marum